2. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 162747/3974 της 10 Φεβρ./26 Μαΐου 1982 (ΦΕΚ  Β΄294) Καθορισμός του τρόπου και των δικαιολογητικών αποζημιώσεως του μόνιμου εν ενεργεία Στρατιωτικού προσωπικού, για την μη χορηγηθείσα από την Υπηρεσία κανονική άδεια. 1.Έχοντας υπόψη: α.Το άρθρ. 1 παρ. 3 του Νόμ. 1207/81 «περί αποζημιώσεως του μονίμου εν ενεργεία Στρατιωτικού προσωπικού για την μη χορηγηθείσαν υπό της υπηρεσίας κανονικήν άδειαν». β.Τη Φ. 363/170881/Σ.4073/27.10.81 απόφαση ΥΦΕΘΑ «περί χορηγήσεως κανονικών αδειών».  γ.Τη Φ.072.2./43/Β 7210/1.5304/22.10.81 απόφαση ΥΕΘΑ «περί αναθέσεως αρμοδιοτήτων ΥΕΘΑ εις τους ΥΦΕΘΑ», αποφασίζουμε: 2.Καθορίζουμε τον τρόπο και τα δικαιολογητικά αποζημιώσεως του μόνιμου εν ενεργεία Στρατιωτικού προσωπικού για τη μη χορηγηθείσα από την Υπηρεσία κανονική άδεια, ως ακολούθως: α.Η καταβολή της δικαιούμενης αποζημιώσεως ενεργείται μέσα στο μήνα Ιανουάριο του επόμενου έτους. β.Η σχετική δαπάνη καταλογίζεται απευθείας στα οριστικά έξοδα, σύμφωνα με τα κατωτέρω δικαιολογητικά: 1)Βεβαίωση του οικείου Διοικητή ή Διευθυντή από την οποία θα προκύπτει ο αριθμός των μη χορηγηθεισών ημερών κανονικής άδειας και η αιτία μη χορηγήσεως, η οποία αιτία  πρέπει να περιλαμβάνεται στις καθοριζόμενες εκάστοτε, με απόφαση του ΥΕΘΑ περιπτώσεις  που δικαιολογούν τη μη χορήγηση άδειας, σύμφωνα με το άρθρ. 1 παρ. 4 του Νόμ. 1207/81. 2)Εγκριτική Διαταγή του οικείου Γενικού Επιτελείου για τη μη χορήγηση της κανονικής άδειας. 3)Εξοφλητική απόδειξη του δικαιούχου. 4)Ταμειακή βεβαίωση αποδοχών. γ.Η ανωτέρω αποζημίωση υπολογίζεται επί των δικαιουμένων αποδοχών της 31 Δεκεμβρίου του έτους κατά το οποίο δεν χορηγήθηκε κανονική άδεια. Σελ. 266,72(γ) Τεύχος 1386 Σελ. 34 